《向湖边 送黄俞邰吴游》
清代·龚翔麟

狮子山前，千林飞雪，门闭不通车盖。剥啄谁来，脱征衫相对。

有故人、苍羽殷勤，忘形便许，就枕筱窗星碎。千顷楼登，记青溪柳外。

灯市香街，招我悬珠会。春好正在树，听提壶花豸。

何事匆匆，小沙棠钱买。向吴云深处诗囊载。冲潮落、风静月中闻紫佩。

盼取归时，话五湖虾菜。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。